Diari Oficial de la Generalitat Valenciana


Sumari del DOGV 2021, del 11-05-1993 (1993/827929)

RESOLUCIÓ de 28 d'abril de 1993 de la Direcció General de Relacions amb les Corts i del Secretariat del Govern, per la qual disposa la publicació del conveni marc de cooperació entre la Generalitat Valenciana i la societat mercantil Valenciana d'Aprofitament Energètic de Residus, SA, per al desenvolupament i execució d'actuacions ambientals a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2021

Data del DOGV
:   11-05-1993

Secció del DOGV
:   ALTRES DISPOSICIONS

Número del document
:   1993/827929


Data del document
:   28-04-1993

Organisme emissor
:   Conselleria de Medi Ambient

Tipus de document
:   Resolució

Anàlisi jurídica

Resolució de 28 d'abril de 1993, de la Direcció General de Relacions amb les Corts i del Secretariat del Govern, per la qual disposa la publicació del conveni marc de cooperació entre la Generalitat Valenciana i la societat mercantil Valenciana d'Aprofitament Energètic de Residus, SA, per al desenvolupament i execució d'actuacions ambientals a la Comunitat Valenciana.  
Subscrit, després de la tramitació reglamentària entre la Generalitat Valenciana i la societat mercantil Valenciana d'Aprofitament Energètic de Residus, SA, el dia 1 d'abril de 1993, el conveni març de cooperació per al desenvolupament i l?execució d'actuacions ambientals a la Comunitat Valenciana, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l?esmentat conveni març inscrit en el Registre de Convenis amb el núm. 0136/93, i que figura en l'annex d'aquest resolució.  
València, 28 d'abril de 1993.- El Director General de Relacions amb les Corts i del Secretariat del Govern.  
ANNEX  
Conveni març de cooperació entre la Generalitat Valenciana i la mercantil Valenciana d'Aprofitament Energètic de Residus, SA, per al desenvolupament i execució de d'actuacions ambientals a la Comunitat Valenciana.  
A la ciutat de València, l'1 d'abril de 1993.  
Reunits  
D'una part, l?Hble. Sr. Antoni Birlanga i Casanova, Conseller d'Economia i Hisenda de la Generalitat Valenciana, en nom i representació d'aquesta, i expressament facultat per a aquest acte mitjançant l'Acord del Govern Valencià de 22 de març del 1993.  
I de l'altra part, l?Hble. Sr. Antoni Escarré i Esteve, com a president de la mercantil Valenciana d'Aprofitament Energètic de Residus, SA (d'ara endavant Vaersa), facultat per a aquest acte segons allò disposat als estatuts de la societat, autoritzats per escriptura pública atorgada davant el notari de València, Sr. Federico Barber Montalvà, amb el número 445 del seu protocol.  
Ambdues parts tenen i es reconeixen capacitat suficient per a la signatura del present conveni, i  
Manifesten  
Primer  
Que, d'acord amb el que disposa la Constitució Espanyola i l?Estatut d'Autonomia de la Comunitat Valenciana, aprovat per la Llei Orgànica 5/1982, d?1 de juliol, la Generalitat Valenciana posseeix la competència exclusiva sobre boscos, aprofitament i serveis forestals, vies forestals, vies pecuàries i pastures, espais naturals protegits, aigües minerals, termals i subterrànies, pesca fluvial i lacustre, el desenvolupament legislatiu i l?execució sobre protecció del medi ambient, sense perjudici de les facultats de la Generalitat Valenciana per a establir normes addicionals de protecció, i l?execució de la legislació de l?estat en matèria d'abocaments industrials i contaminants a les aigües territorials de l?estat corresponents al litoral valencià.  
Segon  
Que, mitjançant el Decret 12/1991, de 29 de juliol, del President de la Generalitat Valenciana, s'assignaren a la Conselleria de Medi Ambient totes les competències que la Generalitat Valenciana té en l'actualitat, o puga rebre en el futur, en matèria d'espais naturals protegits, protecció de l?equilibri ecològic i qualitat de les aigües continentals i naturals, impacte ambiental, activitats qualificades de molestes, nocives, insalubres o perilloses, contaminació atmosfèrica i acústica, vessaments d'aigües residuals i industrials, residus sòlids urbans i industrials, boscos i aprofitament forestal, protecció de flora i fauna silvestre, caga i pesca. continental, control i qualitat de les platges, control i qualitat de les zones humides, i cartografia.  
Tercer  
Que la mercantil Vaersa és una empresa pública propietat de la Generalitat Valenciana.  
Quart  
Que els articles 62 i 60.1, del text articulat de la Llei de Contractes de l'Estat, aprovat pel Decret 923/1965, de 8 d'abril, estableixen, respectivament, que la prestació de serveis s'exclou del seu àmbit d'aplicació quan la seua gestió s'encomana a una societat de dret privat, el capital de la qual siga totalment propietat de l'estat o d'un ens públic de l'estat, com en aquest cas; i que l'administració podrà executar directament les obres si disposa de mitjans suficientment aptes per a la seua consecució. Alhora, l'article 1 del Decret 1005/1974, de 4 d'abril, pel qual es regulen els contractes d'assistència tècnica, estableix que, per a allò no expressament regulat per l'esmentat decret, s'aplicaran, supletòriament i de forma especial, les disposicions que la legislació de contractes de l'estat dedica al contracte d'obres, i per tant, el preesmentat article 60.1.  
Cinquè  
Que es considera necessari establir un març que regule les relacions entre la Generalitat Valenciana i la mercantil Vaersa, amb el fi d'aconseguir i desenvolupar un més eficaç i eficient exercici de les competències que la Generalitat Valenciana té atribuïdes en les matèries de la seua competència, i en general, en matèria de conservació de la natura i de protecció del medi ambient.  
D'acord amb tot el que s'ha exposat, les dues parts acorden la formalització del present conveni, segons les següents  
Estipulacions  
Primera  
Es objecte del present conveni l'ordenació i la regulació de les relacions entre la Generalitat Valenciana i la seua empresa pública Vaersa, amb vista a l?estudi, desenvolupament i execució de les actuacions ambientals que en el seu àmbit territorial porte a terme la Generalitat Valenciana.  
Segona  
Les actuacions que a l?empara del present conveni i a títol obligatori realitze l?empresa pública Vaersa per ordre de la Generalitat Valenciana, tindran la consideració d'actuacions executades per l'administració pels seus propis mitjans.  
Tercera  
L'empresa pública Vaersa s'obliga a executar les obres, prestar els serveis, realitzar els estudis i, en general, desenvolupar i realitzar les activitats i actuacions que, incloses en el seu objecte social, i pròpies de les competències atribuïdes a la Generalitat Valenciana, expressament li encomanen els òrgans de contractació competents, llevat d'allò que implique exercici de potestats administratives o que segons la legislació vigent hagen de fer-se d'acord amb el dret administratiu.  
Quarta  
La comunicació formal a l?empresa pública Vaersa de l?ordre d'execució d'una actuació serà considerada com a autorització per a iniciar-la.  
Cinquena  
L'empresa pública Vaersa no podrà realitzar o executar cap activitat, ni tampoc ordenar-la la Generalitat Valenciana, si prèviament no s'ha acreditat la disponibilitat del crèdit pressupostari necessari.  
Amb aquesta finalitat, a la notificació a l?empresa pública Vaersa de l?ordre d'execució d'una actuació, s'adjuntaran els documents administratius que acrediten l?esmentada circumstància.  
Sisena  
La Generalitat Valenciana comunicarà a l?empresa pública Vaersa els seus programes de treball amb el suficient temps, perquè les dues parts planifiquen conjuntament les activitats a realitzar per l?empresa pública, i també el ritme d'execució de les actuacions, de tal manera que els programes puguen complir-se eficaçment, tenint en compte les necessitats de la Generalitat Valenciana i els recursos econòmics que es disposen. Amb aquest fi s'elaborarà un pla econòmico- financer de vigència anual per a cada exercici.  
Setena  
Les actuacions que la Generalitat Valenciana ordene executar a l?empresa pública Vaersa les realitzarà aquesta d'acord amb les memòries valorades o projectes degudament aprovats i, quan pertoque, amb l?informe de l?oficina de supervisió de projectes. La valoració de totes les actuacions s'efectuarà a preus de mercat, sense perjudici que per a determinades activitats puguen fixar-se tarifes amb els mateixos criteris.  
Vuitena  
Per a les actuacions consistents en executar obres, prestar serveis públics i assistències tècniques que la Generalitat Valenciana ordene executar o realitzar a l?empresa pública Vaersa, al costat de la corresponent comunicació de l?ordre d'execució a què es refereix l?estipulació quarta d'aquest conveni, s'acompanyarà el plec de prescripcions tècniques o el document equivalent, que detalle amb la precisió necessària l'objecte de l'actuación que s'ordena, i que obligarà l'empresa pública Vaersa.  
Novena  
Els pagaments per les activitats realment i eficaç realitzades o executades per l?empresa pública Vaersa s'efectuaran per mitjà de certificacions ordinàries expedides pel director de l?obra 0 activitat, que s'expediran mensualment per a obres o activitats a realitzar per un període de temps superior a dos mesos, sense perjudici del que expressament estiga previst en els plecs de prescripcions tècniques a què es refereix l?estipulació anterior o les ordres d'execució corresponents.  
Per a aquelles obres o activitats a realitzar en un termini igual o inferior a dos mesos, s'efectuarà el pagament únic a la finalització de l?obra o activitat, amb la certificació prèvia, i sense perjudici d'allò previst en els plecs de prescripcions tècniques a què es refereix l'anterior estipulació o en les ordres d'execució corresponents.  
Deu  
Independentment de les activitats o actuacions a, realitzar per l?empresa pública Vaersa amb caràcter obligatori, en els termes del present conveni Vaersa posa la seua tecnologia i informació a disposició de la Generalitat Valenciana, per a l?elaboració d'estudis, plans, projectes o informes tècnics, econòmics i socials, com també per a la realització d'iniciatives tendents a la promoció i desenvolupament de noves tecnologies relacionades amb la conservació del medi natural i, en general, amb la protecció del medi ambient.  
Onze  
La mercantil Vaersa es finançarà del resultat de l'explotació i destinarà per a aquest fi les quantitats necessàries. La resta de l'excedent d'explotació haurà d'utilitzar-se per a les finalitats o actuacions que se li encomanen en l'àmbit del seu objecte social per la Conselleria de Medi Ambient.  
Dotze  
Per a l?execució de les obres, prestació dels serveis, realització dels estudis o desenvolupament de les, activitats que li encomane la Generalitat Valenciana, l?empresa pública Vaersa no podrà subcontractar amb altres empreses físiques o jurídiques, públiques o privades, a no ser, i únicament, per a la realització d'elements o parts incidentals i/o accessoris al principal que constituesca l?obra, servei, estudi o activitat- encomanats, i sempre que aquesta contractació no comporte de fet, pel seu volum quantitatiu o qualificatiu, una falta de mitjans suficientment aptes per part de l?empresa pública Vaersa per a la realització d'allò encomanat, i en cap cas se superarà el 50% del pressupost total de l?obra o activitat principal.  
En qualsevol cas, l?empresa pública Vaersa respectarà el que s'estableix en la disposició transitòria segona del Reglament General de Contractació, aprovat pel Decret 3410/1975, de 25 de novembre, o normativa que la substituesca o complete, i en especial, respectarà, com a regla general, els principis de publicitat i concurrència.  
Tretze  
L'empresa pública Vaersa executarà les actuacions a què es refereix el present conveni que se li encomanen en la forma prevista en les seues clàusules.  
La selecció del personal, i si fa el cas, les contractacions per al seu funcionament, es portaran a terme complint els principis generals aplicables a l'administració de la Generalitat Valenciana.  
Catorze  
L'incompliment del que s'estableix en el present conveni podrà donar lloc a la rescissió d'aquest, després del tràmit d'audiència a l'altra part, i, si escau, a la devolució d'allò indegudament pagat.  
Quinze  
El present conveni es regularà per les seues pròpies normes, i s'aplicaran els principis de la Llei de Contractes de l'Estat per a resoldre els dubtes i llacunes que puguen plantejar-se. En qualsevol cas, serà d'aplicació supletòria la Llei de Contractes de l'Estat en tot allò que s'adapte a la natura del present conveni i de les parts.  
Setze  
La vigència d'aquest conveni serà indefinida, mentre que no es denuncie per alguna de les parts.  
En qualsevol cas, la denúncia haurà de realitzar-se amb un temps de sis mesos abans de la finalització de l'any en curs, i tindrà efecte a partir del primer de gener de l'any següent, sense perjudici d'haver de respectar els compromisos adquirits abans, pel que fa a les obres, serveis o actuacions en execució, i les seues futures anualitats.  
Llegit i trobat conforme, el firmen els qui intervenen en el lloc i data ut supra indicats.  
El Conseller d'Economia i Hisenda: Antoni Birlanga i Casanova. El President de Vaersa: Antoni Escarré i Esteve.